Južnoameričko prvenstvo u nogometu 1922.
Južnoameričko prvenstvo u nogometu 1922. je bilo šesto kontinentalno nogometno takmičenje Južne Amerike. Turnir je odigran u Brazilu od 17. septembra do 22. oktobra 1922. godine. Na prvenstvu je učestvovalo pet ekipa. Brazil je drugi put u svojoj historiji osvojio šampionsku titulu. Drugo mjesto je osvojio Paragvaj a treće Urugvaj. Julio Francia, reprezentativac Argentine je bio najbolji strijelac prvenstva sa četiri postignuta gola.